ROMÂNIA

JUDEŢUL BISTRIŢA-NĂSĂUD

                                          CONSILIUL JUDEŢEAN      
HOTĂRÂRE
privind reluarea activităţii domnului Frăsincari Daniel-Florin, 
 în calitate de director executiv al Camerei Agricole Judeţene 
Bistriţa-Năsăud

Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;


Având în vedere:
- expunerea de motive nr. IX/6386/27.04.2016 a Preşedintelui Consiliului Judeţean Bistriţa-Năsăud;
- referatul nr. IAa/6218/25.04.2016 al Direcţiei administraţie locală din cadrul Consiliului Judeţean Bistriţa-Năsăud;
- Sentinţa civilă nr. 288/2015, pronunţată de Tribunalul Bistriţa-Năsăud în Dosar nr. 2570/112/2014, rămasă definitivă prin Decizia civilă nr. 5880/2015 a Curţii de Apel Cluj, prin care s-a anulat Raportul de evaluare a performanţelor individuale al domnului Frăsincari Daniel-Florin nr. 9827 din 11.07.2014;
- Sentinţa civilă nr. 968/2015, pronunţată de Tribunalul Bistriţa-Năsăud în Dosar nr. 248/112/2015, rămasă definitivă prin Decizia civilă nr. 523/2016, pronunţată de Curtea de Apel Cluj în Dosarul nr. 248/112/2015, prin care s-a anulat Hotărârea Consiliului Judeţean Bistriţa-Năsăud nr. 113/28.08.2014 privind eliberarea din funcţia publică de director executiv la Camera Agricolă Judeţeană Bistriţa-Năsăud a domnului Frăsincari Daniel-Florin;
- prevederile art. 22, art. 24 din Legea nr. 544/2004 - Legea contenciosului administratv, cu modificările şi completările ulterioare;
În temeiul prevederilor art. 91 alin. (2) lit. e), art. 97 şi art. 98, art. 115, alin. (1), lit. c) din Legea nr. 215/2001 privind administraţia  publică locală, republicată, cu modificările şi completările ulterioare, 

HOTĂRĂŞTE:

Art.1. Începând cu data adoptării prezentei hotărâri domnul Frăsincari Daniel-Florin îşi reia activitatea în calitate de director executiv al Camerei Agricole Judeţene Bistriţa-Năsăud.
    Art.2. Compartimentul buget, finanţe, contabilitate şi venituri proprii resurse-umane, administrativ din cadrul Camerei Agricole Judeţene Bistriţa-Năsăud, împreună cu Serviciul coordonare instituţii subordonate, administrare patrimoniu din cadrul Consiliului Judeţean Bistriţa-Năsăud, au obligaţia să întreprindă măsurile necesare în vederea refacerii Raportului de evaluare a performanţelor individuale al directorului executiv, cu respectarea prevederilor legale şi a măsurilor dispuse prin Sentinţa civilă nr. 288/2015, pronunţată de Tribunalul Bistriţa-Năsăud în Dosar nr. 2570/112/2014, rămasă definitivă prin Decizia civilă nr. 5880/2015 a Curţii de Apel Cluj.
        Art.3. Prezenta hotărâre a fost adoptată cu un număr de 29 voturi “pentru”.
Art.4. Cu ducerea la îndeplinire a prevederilor prezentei hotărâri se încredinţează Camera Agricolă Judeţeană Bistriţa-Năsăud şi Direcţia economică din cadrul Consiliului Judeţean Bistriţa-Năsăud.

        Art.5. Prezenta hotărâre se comunică de către Serviciul administraţie şi relaţii publice cu:

· Direcţia administraţie locală;

· Direcţia economică;

· Compartimentul audit public intern;
· Cabinet vicepreşedinte;
· Camera Agricolă Judeţeană Bistriţa-Năsăud;

· Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN

